Temperaturile se vor situa peste cele specifice pe tot parcursul lunii martie, au anunţat vineri meteorologii, care au făcut publică prognoza pentru luna martie.
Săptămâna 04.03.2024 – 11.03.2024
Valorile termice vor fi mai ridicate decât cele specifice pentru această săptămână, pe întreg teritoriul României.
Regimul pluviometric va fi deficitar în regiunile vestice şi nordvestice, dar mai ales în nordul Carpaţilor Orientali, iar în rest va fi în general apropiat de cel normal pentru acest interval.
Săptămâna 11.03.2024 – 18.03.2024
Temperaturile medii vor fi mai ridicate decât cele normale pentru această perioadă, la nivelul întregii ţări.
Cantităţile de precipitaţii se vor situa în general în jurul celor normale pentru acest interval, în toate regiunile.
Săptămâna 18.03.2024 – 25.03.2024
Temperatura medie a aerului va avea valori mai ridicate decât cele normale pentru această perioadă, în toate regiunile.
Regimul pluviometric va fi apropiat de cel normal pentru acest interval, la nivelul întregii ţări.
Săptămâna 25.03.2024 – 01.04.2024
Mediile valorilor termice se vor situa peste cele specifice pentru această săptămână, pe întreg teritoriul României.
Cantităţile de precipitaţii estimate pentru această perioadă vor fi în general apropiate de cele normale, în toate regiunile.